ত্ৰিপুৰাত প্ৰথম পৰ্য্যায়ৰ নিৰ্বাচনৰ ভোটগ্ৰহণত ৰিগিং হোৱা বুলি উত্থাপিত অভিযোগৰ প্ৰসংগত নিৰ্বাচন আয়োগে সোমবাৰে বিষয়টো পৰ্য্যালোচনা কৰাৰ বাবে বিশেষ নিৰীক্ষক নিয়োগ কৰিছে।
সংবাদ মাধ্যমৰ আগত এই সন্দৰ্ভত বৰ্ণনা কৰি চি পি এমৰ পুলিট ব্যুৰো সদস্য নিলোৎপল বসুৱে কয় যে নিৰ্বাচনী আয়োগে নিয়োগ কৰা বিশেষ নিৰীক্ষকে সমগ্ৰ বিষয়টো পৰ্য্যালোচনা কৰিব।
১১ এপ্ৰিলত ত্ৰিপুৰাত অনুষ্ঠিত হোৱা প্ৰথম পৰ্য্যায়ৰ ভোটগ্ৰহণত ৰিগিঙৰ অভিযোগ তুলি চি পি এমে ৪৬৪ টা কেন্দ্ৰত পুনৰ ভোটগ্ৰহণৰ দাবী তুলিছিল।
নতুন দিল্লীত নিৰ্বাচন আয়োগৰ লগত অনুষ্ঠিত হোৱা বৈঠকৰ অন্তত চি পি এমৰ নেতা বসুৱে কয় যে আমি নাগৰিক সকলে মুক্ত মনেৰে ভোট দিব পৰা এটা পৰিবেশ বিচাৰো য'ত প্ৰত্যেকে পচন্দ অনুসৰি ভোটদান কৰিব পাৰে।
আনহাতে, বসুৱে বৈঠকৰ সময়ত ৰাজ্যিক নিৰ্বাচনী আয়োগে শাসনাধিষ্ঠ দলৰ বিৰুদ্ধে ৰিগিঙৰ অভিযোগ তুলি দাখিল কৰা এজাহাৰৰ প্ৰতিলিপিও দাখিল কৰে।
উল্লেখযোগ্য যে, ত্ৰিপুৰাৰ চৰকাৰৰ একানায়কত্ববাদ আৰু দাদাগীৰিৰ বাবেই স্বয়ং ৰাজ্যিক নিৰ্বাচনী আয়োগে ত্ৰিপুৰাৰ দ্বিতীয় পৰ্য্যায়ৰ নিৰ্বাচনৰ তাৰিখ ১৮ এপ্ৰিলৰ পৰা ২৩ এপ্ৰিললৈ পিছুৱাবলৈ বাধ্য হৈছে বুলি বসুৱে সংবাদ মাধ্যমৰ আগত মন্তব্য কৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
